ERW ปี 61 มาตรการรัฐ-รายได้ Hop Inn พุ่งหนุนกำไรสดใส แนะซื้อเป้า 10.50 บ.
ERW ปี 61 มาตรการรัฐ-รายได้ Hop Inn พุ่งหนุนกำไรสดใส แนะซื้อเป้า 10.50 บ.
5 ก.พ. 2561

บล.ดีบีเอส วิคเคอร์ส ระบุในบทวิเคราะห์วันนี้(5ม.ค.) ว่า บริษัท ดิ เอราวัณ กรุ๊ป จำกัด (มหาชน) หรือ ERW ภาคท่องเที่ยวไทยปี 61 ยังอยู่ในแนวโน้มสดใส และ ERW ก็เป็นหนึ่งในโรงแรมที่ได้รับประโยชน์จากมาตรการกระตุ้นท่องเที่ยว เนื่องจากมีโรงแรมในประเทศเป็นหลักและเร่งขยาย Hop Inn
สำหรับรายได้เฉลี่ยต่อห้อง (RevPar) ตั้งแต่ 1 ต.ค.-21 ธ.ค.60 +6% เทียบช่วงเดียวกันของปีก่อน (ไม่นับโรงแรม Hop Inn) อัตราการเข้าเช่า (OR) สูงเป็น 82% ส่วน Hop Inn ซึ่งมีสัดส่วนรายได้ประมาณ 4% จากทั้งหมด มี OR 78% คาดว่าในปี 63 สัดส่วนรายได้จาก Hop Inn จะเพิ่มขึ้นเป็น 16% จากทั้งหมด คาดกำไรหลักปี 61 โต 18% แนะซื้อ TP 10.50 บาท